
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1173 

31 Δεκεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιδότηση επιτοκίου δανείων για αποκατάσταση ζη¬ 
μιών επιχειρήσεων που επλήγησαν από τις πλημμύ¬ 
ρες Οκτωβρίου - Δεκεμβρίου 1996. 1 

Αποζημίωση μελών Επιτροπής του Ν.Α.Τ. 2 

Καθορισμός αμοιβής Επιτροπής άρθρου 41 του Ν. 

1249/82 περί αντικειμενικού προσδιορισμού αξίας 
ακινήτων . 3 

Δαπάνες κίνησης και ημερήσια αποζημίωση υπαλλή¬ 
λων μετακινούμενων εκτός έδρας, με εντολή του 
Δημοσίου, για να παρακολουθήσουν εκπαιδευτικά 
προγράμματα της Σχολής Επιμόρφωσης Υπαλλήλων 
Υπουργείου Οικονομικών (Σ.Ε.Υ.Υ.Ο.) . 4 

Ανάθεση της διαχείρισης του Β’ Κρατικού Βρεφονη¬ 
πιακού Σταθμού Αμπελοκήπων - Ερυθρού στην 
Τράπεζα της Ελλάδας . 5 

Αντικατάσταση και διορισμός Προέδρου Διοικητικού 
Συμβουλίου του Κέντρου Ανανεώσιμων Πηγών 
Ενέργειας (ΚΑΠΕ) . 6 

Εγκατάσταση & Διαδρομή των καλωδίων και των λοι¬ 
πών παραρτημάτων του συστήματος της καθοδικής 
προστασίας του Αγωγού Φυσικού Αερίου στην πε¬ 
ριοχή «ΑΣΩΠΙΑ» του Νομού Βοιωτίας Κλάδος Οινο- 
φύτων . 7 

Σύσταση αμιγούς Επιχείρησης στην κοιν. Χερσονήσου 
Ν. Ηρακλείου με την επωνυμία «Αναπτυξιακή Κοινο¬ 
τική Επιχείρηση Χερσονήσου» . 8 

Συμπλήρωση της απόφασης που πάρθηκε στη 2477/ 
22.11.96 (Θ.3) συνεδρίαση σχετικά Με τα τιμολόγια 
πρόσβασης συνδρομητών μέσω του επιλεγόμενου 
τηλεφωνικού δικτύου προς το δίκτυο της ΟΤΕ-ΝΕΤ 
ή άλλων παροχέων υπηρεσιών ΙΝΤΕΡΝΕΤ . 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 44019/Β.1633 (1) 

Επιδότηση επιτοκίου δάνειων για αποκατάσταση ζημιών 

επιχειρήσεων που επλήγησαν από τις πλημμύρες 

Οκτωβρίου - Δεκεμβρίου 1996. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 1266/82 «περί οργάνων ασκήσεως της νομι¬ 
σματικής πιστωτικής και συναλλαγματικής πολιτικής και 
άλλες διατάξεις». 

3. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν στο Νομαρχιακό Δια¬ 
μέρισμα Πειραιώς και στο Νομό Ξάνθης και επλήγησαν 
από τις πλημμύρες Οκτωβρίου και Δεκεμβρίου 1996, 
αντιστοίχως, αποφασίζουμε: 

1. Εγκρίνεται η χορήγηση δανείων με την εγγύηση του 
Ελληνικού Δημοσίου στις Βιομηχανικές, βιοτεχνικές και 
Εμπορικές επιχειρήσεις που ε'ιναι εγκατεστημένες και 
λειτουργούν στο Νομαρχιακό Διαμέρισμα Πειραιώς της 
Ενια'ιας Νομαρχιακής Αυτοδιοίκησης Αθηνών - Πειραιώς 
και στο Νομό Ξάνθης για την αποκατάσταση των ζημιών 
που υπέστησαν από τις πλημμύρες Οκτωβρίου και Δεκεμ¬ 
βρίου 1996 αντιστο'ιχως. 

Το ύψος του δανείου δεν μπορεί να υπερβαίνει το 70% 
του συνολικού ύψους των ζημιών τους όπως αυτές αποτι¬ 
μήθηκαν από την αρμόδια Νομαρχιακή Επιτροπή. Οι ζη¬ 
μιές θα αφορούν κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας χρήσης τα οποία κατεγράφησαν από 
την αρμόδια Επιτροπή ως ολοσχερώς κατεστραμμένα από 
τις πλημμύρες. 

Οι αρμόδιες Υπηρεσίες των Νομαρχιών θα χορηγηθούν 
βεβαιώσεις, στις οποίες θα φαίνεται ότι οι επιχειρήσεις 
έχουν πληγεί αποδεδειγμένα από τις πλημμύρες του 
Οκτωβρίου και Δεκεμβρίου 1996, καθώς και το συνολικό 
ύψος των ζημιών που υπέστησαν. 

2. Τα δάνεια της παραπάνω παραγράφου θα είναι διάρ- 

κειας πέντε (5) ετών καθ' όλη δε τη διάρκεια αυτή οι τό¬ 
κοι θα επιδοτούνται από το λογ. του Ν. 128/75 με ποσο¬ 
στό 40%, με τη προϋπόθεση ότι ο δανειολήπτης θα έχει 
καταβάλει προηγουμένως τη δική του συμμετοχή. 

Το επιτόκιο των ανωτέρω δανείων θα είναι ίσο με το επι¬ 
τόκιο των εντόκων γραμματίων του δημοσίου δωδεκάμη¬ 
νης διάρκειας της εκάστοτε τελευταίας έκδοσης που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά τρεις (3) μονάδες πλέον 
της εισφοράς του Ν. 128/75 χωρίς άλλες προσαυξή¬ 
σεις. 

Οι τόκοι και το κεφάλαιο για τα νέα δάνεια που θα χορη¬ 
γηθούν για την αποκατάσταση των ζημιών των ανωτέρω 
επιχειρήσεων μέχρι ανωτάτου ύψους 150 εκατ. δρχ. θα εί¬ 
ναι εγγυημένοι ανεπκρυλάκτως από το Δημόσιο. 

Σε περίπτωση κατά την οποία δεν πληρωθούν τρεις συ¬ 
νεχόμενες τοκοχρεωλυτικές δόσεις, το δάνειο θα καθί¬ 
σταται ληξιπρόθεσμο και απαιτητό και θα διακόπτεται η 
επιδότηση του επιτοκίου. 

3. ΚΑΛΥΨΗ ΔΑΠΑΝΗΣ 

Η δαπάνη που προκαλείται από την παράγραφο 1 της 
παρούσης θα βαρύνει το λογαριασμό του Ν. 128/75, ο 
οποίος δημιουργείται από την παρακράτηση επί των χορη¬ 
γήσεων των Τραπεζών με σκοπό την επιδότηση επιτοκίων 
δανείων. Ο λογαριασμός αυτός επιδοτείται από τον Κρα¬ 
τικό Προϋπολογισμό μόνο σε περίπτωση ελλειματικότη- 
τάς του και για το λόγο αυτό η τυχόν επιβάρυνση του Κρα¬ 
τικού Προϋπολογισμού δεν είναι δυνατόν να εκτιμηθεί. 

4. Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1996 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2077342/11380/0022 (2) 

Αποζημίωση μελών Επιτροπής του Ν.Α.Τ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την διάταξη της παραγρ. 1 (ιν) του άρθρου 15 του Ν. 
2329/95 «Ρύθμιση θεμάτων προσωπικού του Λιμενικού 
Σώματος και άλλες διατάξεις» (ΦΕΚ 172 Α’). 

2. Τις διατάξεις του άρθρου 22 του Ν. 2362/95 (ΦΕΚ 
247/Α/27.11.95). 

3. Το απόσπασμα πρακτικών της αριθμ. 12/23.4.96 συ¬ 
νεδρίασης του ΔΣ/ΝΑΤ. 

4. Την Κ.Υ.Α. Υπουργών Οικονομικών και Εμπορικής 
Ναυτιλίας αριθμ. 2311.1/27/96/5.7.96 περί σύστασης 
Επιτροπής στο Ν.Α.Τ. 

5. Την αριθμ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών (ανάθεση αρμοδιοτήτων στους Υφυπουργούς). 

6. Το γεγονός ότι από τις διατάξεις της απόφασης αυτής 

προκαλείται δαπάνη ποσού δρχ. επτά εκατομμυρίων πε- 

ντακοσίων ογδόντα χιλιάδων (7.580.000) σε βάρος του 

προϋπολογισμού του ΝΑΤ όπου υπάρχει εγγεγραμμένη 
< 


αντίστοιχη πίστωση στον ΚΑΕ 050289 για το έτος 1996, 
αποφασίζουμε: 

1. Ορίζουμε την αμοιβή των μελών που συμμετέχουν 
σύμφωνα με την αριθμ. 2311.1/27/96/5.7.96 απόφαση 
των Υπουργών Οικονομικών και Εμπορικής Ναυτιλίας 
στην Επιτροπή ΝΑΤ για τις εργασίες εφαρμογής των δια¬ 
τάξεων της παραγράφου Β του άρθρου 5 του Ν. 2390/96 
(ΦΕΚ 54Α’) όπως αυτές περιγράφονται αναλυτικά στο οι¬ 
κείο πρακτικό του ΔΣ/ΝΑΤ και ειδικώτερα: 

α. Για τον επικεφαλής της Επιτροπής τακτοποίησης 
13.000 φακέλλων σε δρχ δέκα πέντε (15) κατά φάκελλο. 

β. Για κάθε υπάλληλο Ομάδας εξεύρεσης και αρχειοθέ¬ 
τησης φακέλλων σε δρχ. δέκα (10) κατά φάκελλο. 

γ. Γ ια κάθε υπάλληλο Ομάδας συμπλήρωσης απογραφι- 
κών δελτίων σε δρχ. δέκα πέντε (15) κατά φάκελλο. 

δ. Γ ια κάθε υπάλληλο Ομάδας ελέγχου απογραφικών 
δελτίων σε δρχ. δεκαπέντε (15) κατά φάκελλο. 

ε. Για κάθε υπάλληλο Ομάδας Εισαγωγής στον Η/Υ 
στοιχείων και επαλήθευσης απογραφικών δελτίων σε δρχ. 
δέκα τρεις (13) κατά φάκελλο. 

στ. Για κάθε υπάλληλο Ομάδας ελέγχου πρωτογενών 
παραστατικών και μηχ/κών καταστάσεων σε δρχ. δέκα 
(10) κατά φάκελλο. 

ζ. Γ ια κάθε υπάλληλο Ομάδας κατάρτισης μηχ/κών προ¬ 
γραμμάτων εφαρμογής και ολοκλήρωσης του έργου σε 
δρχ. σαράντα χιλιάδες (40.000) κατά μήνα. 

η. Για τον Προϊστάμενο Δ/νσης κατάρτισης μηχ/κών 
προγραμμάτων εφαρμογής και ολοκλήρωσης του έργου 
σε δρχ. σαρανταπέντε χιλιάδες (45.000) κατά μήνα. 

θ. Γ ια κάθε υπάλληλο Ομάδας που αφορούν τις αναγρα¬ 
φόμενες στην παραπάνω Κ.Υ.Α. εργασίες με στοιχεία Αγ’ 
έως και Αστ* σε δρχ. σαράντα πέντε χιλιάδες (45.000) 
κατά μήνα. 

ι. Γ ια τον Δικηγόρο του ΝΑΤ προς παροχή νομικών συμ¬ 
βουλών σε δρχ. τριάντα πέντε χιλιάδες (35.000) κατά 
μήνα. 

ια. Γ ια τον εκπρόσωπο Συνταξιούχων του ΝΑΤ στο Δ.Σ. 
σε δρχ. πενήντα χιλιάδες (50.000) κατά μήνα. 

2. Η αμοιβή καταβάλλεται στα μέλη της ως άνω Επιτρο¬ 
πής με απόφαση του προέδρου Ν.Α.Τ. και έγκριση του 
ΔΣ/ΝΑΤ αφού προηγουμένως διαπιστωθεί από τον Πρόε¬ 
δρο του ΝΑΤ ως υπεύθυνο του Έργου ότι σύμφωνα με την 
πρόοδο των εργασιών το έργο θα ολοκληρωθεί εντός των 
προβλεπομένων προθεσμιών. 

3. Η προκύπτουσα δαπάνη θα βαρύνει τον προϋπολογι¬ 
σμό ΝΑΤ όπου υπάρχει σχετική πίστωση για το έτος 1996 
(ΚΑΕ 050289) και δεν υπόκειται στους περιορισμούς των 
παραγράφων 1 και 4 του άρθρου 3 του Ν. 1256/82 και του 
άρθρου 18 του Ν. 1505/84. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1996 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

Αριθ. 2069978/10456/0022 (3) 

Καθορισμός αμοιβής Επιτροπής άρθρου 41 του Ν. 
1249/82 περί αντικειμενικού προσδιορισμού αξίας ακι¬ 
νήτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 127 του Π.Δ. 284/88 (ΦΕΚ128Α) 
«Οργανισμός του Υπουργείου Οικονομικών», όπως ισχύει 
σήμερα. 

β) Των άρθρων 105 παρ. 5 του Ν. 1892/90 (ΦΕΚ 101 Α), 
34 του Ν. 1914/90 (ΦΕΚ 178Α) και 13 του Ν. 2346/95 
(ΦΕΚ 220Α). 

γ) Του άρθρου 40 του Ν. 849/78 (ΦΕΚ 232Α), όπως 
τροποποιήθηκε με το άρθρο 8 του Ν. 2129/93 (ΦΕΚ 
57Α). 

2. Την αριθ. 1008502/74/0006Α/24.1.94 απόφαση 
της Γ. Γραμματέως του Υπ. Οικονομικών, με την οποία 
ανασυγκροτήθηκε η εν θέματι επιτροπή. 

3. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών περί 
ανάθεσης αρμοδιοτήτων στους Υφυπουργούς Οικονομι¬ 
κών. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατ. προϋπο¬ 
λογισμού, ειδ. φορέα 23-110 ΚΑΕ 0515, 3.200.000 δρχ. 
για το οικον. έτος 1996, για την οποία υπάρχουν πιστώ¬ 
σεις, αποφασίζουμε: 

Καθορίζουμε την κατά συνεδρίαση αμοιβή του Προέ¬ 
δρου, των μελών και του γραμματέα της επιτροπής του 
άρθρου 41 του Ν. 1249/82, που ανασυγκροτήθηκε με την 
αριθ. 1008502/74/0006Α/24.1.94 απόφαση της Γ. 
Γραμματέως του Υπ. Οικονομικών, σε πέντε χιλιάδες 
(5.000) δρχ., με ανώτατο αριθμό συνεδριάσεων τις σαρά¬ 
ντα (40) για το έτος 1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1996 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2085239/12368/0022 (4) 

Δαπάνες κίνησης και ημερήσια αποζημίωση υπαλλήλων 
μετακινούμενων εκτός έδρας, με εντολή του Δημο¬ 
σίου, για να παρακολουθήσουν εκπαιδευτικά προγράμ¬ 
ματα της Σχολής Επιμόρφωσης Υπαλλήλων Υπουρ¬ 
γείου Οικονομικών (Σ.Ε.Υ.Υ.Ο.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2343/1995 (ΦΕΚ 211/Α/11.10.95) «Αναδιορ¬ 
γάνωση Υπηρεσιών του Υπουργείου Οικονομικών και άλ¬ 
λες διατάξεις» (άρθρο 9 - παρ. 7). 

2. Το Ν. 2346/1995 (ΦΕΚ 220/Α/30.10.95) «Δαπάνες 
κίνησης των μετακινούμενων προσώπων, με εντολή του 
Δημοσίου εντός και εκτός της Επικράτειας για εκτέλεση 
Υπηρεσίας και άλλες διατάξεις». 

3. Την αριθμ. 1107147/1239/0006Α/4.10.96 (ΦΕΚ 
922/Β/7.10.96) απόφασης των Πρωθυπουργού και 


Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Το γεγονός ότι από τις διατάξεις της απόφασης αυ¬ 
τής, δεν προκαλείται πρόσθετη οικονομική επιβάρυνση. 

5. Την ανάγκη μετακίνησης των υπαλλήλων εκτός 
έδρας με εντολή του Δημοσίου, για τη συμμετοχή τους 
στα εκπαιδευτικά προγράμματα της Σχολής Επιμόρφωσης 
Υπαλλήλων Υπουργείου Οικονομικών (Σ.Ε.Υ.Υ.Ο.), απο¬ 
φασίζουμε: 

Εγκρίνουμε όπως οι υπάλληλοι, οι οποίοι μετακινούνται 
εκτός της έδρας της Υπηρεσίας τους, για να παρακολου¬ 
θήσουν τα εκπαιδευτικά προγράμματα της Σχολής Επι¬ 
μόρφωσης Υπαλλήλων του Υπουργείου Οικονομικών 
(Σ.Ε.Υ.Υ.Ο.), δικαιούνται πέραν του μισθού τους σύμφωνα 
με τις κείμενες διατάξεις τα έξοδα μετάβασης και επι¬ 
στροφής, καθώς και ημερήσια εκτός έδρας αποζημίωση. 
Οι σχετικές πιστώσεις για τις εκτός έδρας μετακινήσεις 
και την ημερήσια εκτός έδρας αποζημίωση, εγγράφονται 
στον προϋπολογισμό του φορέα στον οποίο ανήκουν οι 
μετεκπαιδευόμενοι υπάλληλοι και πληρώνονται από αυ¬ 
τόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1996 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2081155/8670/Α0024 (5) 

Ανάθεση της διαχείρισης του Β* Κρατικού Βρεφονηπιακού 

Σταθμού Αμπελοκήπων - Ερυθρού στην Τράπεζα της 

Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α’ 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Π.Δ/γμα αριθμ. 221/25.4.89 (ΦΕΚ 103Α/ 
26.4.89) με το οποίο ιδρύθηκαν διάφοροι Κρατικοί Βρε¬ 
φονηπιακοί Σταθμοί μεταξύ των οποίων και ο Β’ Κρατικός 
Βρεφονηπιακός Σταθμός Αμπελοκήπων - Ερυθρού. 

5. Το έγγραφο της Τράπεζας της Ελλάδας αριθμ. 
27715/3.12.96 με το οποίο ζητείται το άνοιγμα λογαρια¬ 
σμού ταμιακής διαχείρισης του «Β’ Κρατικού Βρεφονηπια¬ 
κού Σταθμού Αμπελοκήπων-Ερυθρού» στην Τράπεζα Ελ¬ 
λάδος (Κεντρικό Κατάστημα) καθώς και το από 27.11.96 
απόσπασμα πρακτικού της υπ’ αριθμ. 1ης Συνεδρίασης 
του Δ.Σ. του Σταθμού. 

6. Την απόφαση του Υπουργού των Οικονομικών αριθμ. 
1092170/1378/006/15.10.91 (ΦΕΚ 846/τ.Β/15.10.91) 
«Μεταβίβαση της εξουσίας να υπογράφουν με εντολή 
Υπουργού στους Προϊσταμένους Δ/νσεων, Τμημάτων 
κ.λπ.». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Β’ Κρατικού 
Παιδικού Βρεφονηπιακού Σταθμού Αμπελοκήπων - Ερυ- 

θρού, αλλά επιλύονται θέματα διαδικαστικά, αποφασί¬ 
ζουμε: 

Η ταμειακή διαχείριση του Β' Κρατικού Βρεφονηπιακού 
Σταθμού Αμπελοκήπων - Ερυθρού ν’ ασκείται από την 
Τράπεζα της Ελλάδας σύμφωνα με τις διατάξεις του από 
20.1.1932 Π.Δ/τος «Διαχείριση νομικών προσώπων από 
την Τράπεζα της Ελλάδας», όπως αυτό τροποποιήθηκε με 
το από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδος (Κεντρικό Κατάστημα). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Δεκεμβρίου 1996 

Με εντολή Υπουργού 
Ο Διευθυντής κ.α.α. 

ΔΗ ΜΗΤΡΙΟΣ ΛΑΓΟΥΤΗΣ 

-♦- 

Αριθ. 13028(ΦΟΡ)1387 (6) 

Αντικατάσταση και διορισμός Προέδρου Διοικητικού Συμ¬ 
βουλίου του Κέντρου Ανανεώσιμων Πηγών Ενέργειας 

(ΚΑΠΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1514/85 «Ανάπτυξη της επιστη¬ 
μονικής και τεχνολογικής έρευνας» (ΦΕΚ 13/Α/85). 

2. Τις διατάξεις του άρθρου 4 του Π.Δ. 375/87 «Ίδρυση 
Νομικού Προσώπου Ιδιωτικού Δικαίου με την επωνυμία 
“Κέντρο Ανανεώσιμων Πηγών Ενέργειας (ΚΑΠΕ)» (ΦΕΚ 
167/Α/87). 

3. Την κοινή υπουργική απόφαση 14874(ΦΟΡ)1682/ 
12.12.90 «Διεύρυνση του αριθμού των μελών του Δ.Σ. του 
ΚΑΠΕ» (ΦΕΚ 811/Β/28.12.90). 

4. Την υπ’ αριθμ. 7704(ΦΟΡ)1517/14.6.94 απόφαση 
του Υπουργού Βιομηχανίας, Ενέργειας και Τεχνολογίας 
με θέμα «Διορισμός Διοικητικού Συμβουλίου του Κέντρου 
Ανανεώσιμων Πηγών Ενέργειας (ΚΑΠΕ)» (ΦΕΚ 60/ΝΠΔΔ/ 
27.6.94). 

5. Την έγγραφη παραίτηση του Αντ. Παπαθανασόπου- 
λου από τη θέση του στο Διοικητικό Συμβούλιο του ΚΑΠΕ 
(α.π. 3743/Π-Τ/27.11.96) και την ανάγκη αντικατάστα¬ 
σής του, αποφασίζουμε: 

Αποδεχόμαστε την παραίτηση του Αντ. Παπαθανασό- 
πουλου από τη θέση του στο Διοικητικό Συμβούλιο του Κέ¬ 
ντρου Ανανεώσιμων Πηγών Ενέργειας (ΚΑΠΕ) και διορί¬ 
ζουμε στη θέση του τη Μ. Σημαντώνη για το υπόλοιπο της 
θητείας του εν λόγω Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


Αριθ. Δ3/22203 (7) 

Εγκατάσταση & Διαδρομή των καλωδίων και των λοιπών 
παραρτημάτων του συστήματος της καθοδικής προ¬ 
στασίας του Αγωγού Φυσικού Αερίου στην περιοχή 
«ΑΣΩΠΙΑ» του Νομού Βοιωτίας Κλάδος Οινοφύτων. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91,19 του Ν. 2081 /92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Τον Α.Ν. 261/68. 

5. Την υπ' αριθ. 43516/19.6.96 Κοινή Υπουργική Από¬ 
φαση Έγκρισης Περιβαλλοντικών Όρων για τον Κλάδο 
Οινοφύτων του Αγωγού Φυσικού Αερίου, αποφασί¬ 
ζουμε: 

α) Ορίζουμε τη διαδρομή και εγκατάσταση των καλω¬ 
δίων και λοιπών παραρτημάτων του συστήματος της καθο¬ 
δικής προστασίας στο Νομό Βοιωτίας - Κλάδος Οινοφύ- 
των σε έκταση συνολικού εμβαδού 172,80 τ.μ. η οποία 
βρίσκεται στην περιοχή του Νομού Βοιωτίας στη θέση 
«Νεκροταφείο» της Κοινότητας Ασωπίας όπως η δια¬ 
δρομή και εγκατάσταση αυτή έχει προσδιορισθεί και απει¬ 
κονίζεται σήμερα στο ακόλουθο συνημμένο στην πα¬ 
ρούσα και υπό κλίμακα 1:200 κτηματολογικό διάγραμμα 
σχέδιο: 5112 - 180 - 00 - 92 - 10/Αναθ. 1. 

β) Ιδιοκτήτες ή νομείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α συστήματος 
καθοδικής προστασίας του αγωγού φυσικού αερίου από 
τη ΔΕΠΑ Α.Ε., κάθε τι που ε’ιναι αναγκαίο για την κατα¬ 
σκευή, χρήση ή επισκευή του έργου αυτού, το οποίο ανα¬ 
γνωρίζεται ως έργο προφανούς κοινής ωφέλειας καθώς 
και την επιστασία για την συντήρησή του. 

γ) Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 48 τ.μ. μήκους 24 μ. και πλά¬ 
τους 2 μ., στο σημείο απόληξης του καλωδίου, η οποία 
απαιτείται για την εγκατάσταση των ανόδων, όπως αυτές 
φαίνονται, στα παραπάνω κτηματολογικό διαγράμματα και 
λόγω της επιβαλλομένης συνεχούς και ακώλυτης επιθεώ¬ 
ρησης, επιστασίας, ελέγχου ασφαλείας, περιοδικής συ¬ 
ντήρησης και επισκευής του παραπάνω αγωγού, απαγο¬ 
ρεύεται: «η κατασκευή κάθε είδους υπογείων εγκαταστά¬ 
σεων, η τοποθέτηση παράλληλα ή κάθετα κάθε είδους 
σωληνώσεων, οι οποίες απαιτούν εκσκαφή πάνω από 0,50 
μ. η ανόρυξη ρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί σε βάθος μεγαλύτερο των 0,60 μ. 
καθώς και η αλλοίωση της μορφολογίας της επιφάνειας 
του εδάφους με οποιοδήποτε τρόπο». 

δ) Από τη δημοσίευση της παρούσας απόφασης εγκα¬ 
τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 27398 ( 8 > 

Σύσταση αμιγούς Επιχείρησης στην κοιν. Χερσονήσου Ν. 
Ηρακλείου με την επωνυμία «Αναπτυξιακή Κοινοτική 
Επιχείρηση Χερσονήσου». 

Ο ΑΝΑΠΛ. ΠΕΡΙΦΕΡ. ΔΙΕΥΘΥΝΤΗ Ν. ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρ. 277 παρ. 6 του ΔΚΚ (Π.Δ. 
410/95). 

2. Τις διατάξεις του Π.Δ. 250/89 «περί μεταβίβασης αρ¬ 
μοδιοτήτων του Υπ. Εσωτερικών στους Νομάρχες (ΦΕΚ 
118/10.5.89 τ.Α ). 

3. Την 25027/9.4.84 απόφαση του Υπουργ. Εσωτερι¬ 
κών (ΦΕΚ 244/19.4.84). 

4. Την αρ. 1115/26.8.96 έκθεση αξιολόγησης της Δ/ 
νσης Περιφερ. Ανάπτυξης Κρήτης για την σχετική οικονο¬ 
μοτεχνική μελέτη για την σύσταση της αμιγούς Κοινοτικής 
Επιχείρησης της Κοινότητας Χερσονήσου. 

5. Την αριθ. 93/1996 απόφαση του Κοινοτ. Συμβουλίου 
Χερσονήσου με την οποία αποφασίζεται η σύσταση αμι¬ 
γούς Κοινοτ. Επιχείρησης με την επωνυμία «Αναπτυξιακή 
Κοινοτική Επιχείρηση Χερσονήσου», αποφασίζουμε: 

1. Συνιστούμε στην κοινότητα χερσονήσου αμιγή κοινο¬ 
τική Επιχείρηση με την επωνυμία «Αναπτυξιακή Κοινοτική 
Επιχείρηση Χερσονήσου (ΑΚΕΧ) ως ίδιο Κοινοτικό Νομικό 
Πρόσωπο Ιδιωτικού δικαίου, η οποία διέπεται από τις δια¬ 
τάξεις των άρθρ. 277-284, 287, 291 και 304 του ΔΚΚ 
(Π.Δ. 410/1995) (ΦΕΚ Α' 231). 

2. Σκοπός της επιχείρησης είναι: 

α. Η προαγωγή, στήριξη και υλοποίηση αναπτυξιακών 
δραστηριοτήτων τόσο του ιδιωτικού όσο και του δημόσιου 
τομέα με την μορφή επενδυτικών έργων επιχειρηματικών 
πρωτοβουλιών, εκμεταλλεύσεων ενεργειών ανάπτυξης 
του ανθρώπινου δυναμικού και της αγοράς εργασίας. Η 
ανάπτυξη καινοτόμων δραστηριοτήτων στην περιοχή, 
αλλά και η ανάληψη οποιοσδήποτε άλλης δράσης που θα 
συμβάλει στην ανάπτυξή της με την προϋπόθεση ότι είναι 
σύμφωνη με την φιλοσοφία της επιχείρησης και ωφέλιμη 
για τους κατοίκους της περιοχής. 

β. Η δημιουργία προϋποθέσεων για την σύμμετρη ανά¬ 
πτυξη της περιοχής από οικονομικής, κοινωνικής και πολι¬ 
τιστικής άποψης με βάση τις τοπικές δυνάμεις, τους ιδιω¬ 
τικούς πόρους και τους πόρους που προέρχονται από το 
Ελληνικό Δημόσιο και την Ευρωπαϊκή Ένωση. 

3. Για την επίτευξη των σκοπών αυτών η επιχείρηση θα 
επιδιώξει την προώθηση των κατωτέρω στόχων, ήτοι: 

α. Προγραμματισμό, σχεδιασμό και υλοποίηση για λογι¬ 
σμό της Επιχείρησης ή για λογ/σμό φορέων του Δημοσίου 
κοινωνικού ιδιωτικού τομέα, επενδυτικών έργων, μελετών 
και προγραμμάτων που αφορούν τους σκοπούς της. 

β. Διοίκηση και εκμετάλλευση δραστηριοτήτων και έρ¬ 
γων, με ίδια μέσα ή μέσω τρίτων για λογ/σμό φορέων της 
περιοχής δράσης της επιχείρησης. 


γ. Παροχή συμβουλευτικής υποστήριξης σε φορείς του 
δημόσιου, ιδιωτικού και κοινωνικού τομέα σε θέματα που 
αφορούν τους σκοπούς της επιχείρησης. 

δ. Ανάπτυξη επιστημονικών δραστηριοτήτων και πρωτο¬ 
βουλιών για την μελέτη, επίλυση και προώθηση θεμάτων 
που συνδέονται άμεσα με την ανάπτυξη της περιοχής. 

ε. Παροχή υπηρεσιών προς τρίτους, με ή χωρίς αμοιβή, 
εφόσον είναι οικονομικά εφικτό και υπηρετεί τους σκο¬ 
πούς της επιχείρησης. 

στ. Παραγωγή, προμήθεια και μεταπώληση ή εκχώρηση 
προς τρίτους, προϊόντων, υπηρεσιών και δικαιωμάτων 
(π.χ. εκδόσεις, προγράμματα, πληροφορίες, μελέτες, 
κ.λπ.) εφόσον τα προϊόντα και δικαιώματα αυτά είναι συ¬ 
ναφή προς τις λοιπές δραστηριότητες της επιχείρησης. 

ζ. Συνεργασία με κάθε φορέα του δημοσίου ιδιωτικού 
και κοινωνικού τομέα για την προώθηση των σκοπών της 
επιχείρησης. 

η. Οργάνωση σεμιναρίων, ημερίδων, συνεδρίων και άλ¬ 
λων εκδηλώσεων, είτε μεμονωμένα, είτε σε συνεργασία 
με άλλους φορείς που θα συμβάλλουν στην πρόοδο όχι 
μόνο της περιοχής αλλά και του κοινωνικού συνόλου γενι¬ 
κότερα. 

4. Στα πλαίσια των παραπάνω στόχων οι δραστηριότη¬ 
τες της επιχείρησης θα αφορούν: 

α. Την παροχή βοήθειας προς τις γεωργικές εκμεταλ¬ 
λεύσεις της περιοχής δράσης με απώτερο στόχο την αξιο¬ 
ποίηση της γεωργικής παραγωγής και την αναδιάρθρωση 
των καλλιεργειών. 

β. Την τόνωση της επενδυτικής δραστηριότητας σε το¬ 
μείς που έχουν άμεση ή έμμεση σχέση με τον τουρισμό. 

γ. Την προβολή της περιοχής με στόχο την προσέλκυση 
υψηλής κοινωνικής και οικονομικής στάθμης τουριστών 
αφ’ ενός και αφετέρου την ανάπτυξη νέων μορφών τουρι¬ 
σμού οι οποίες ευνοούνται από τα γενικά και τα ειδικά χα¬ 
ρακτηριστικά της περιοχής. 

δ. Την αναβάθμιση του τοπικού ανθρώπινου δυναμικού 
και τη σύσφιξη των μεταξύ των κατοίκων σχέσεων μέσω 
της πολιτιστικής και πολιτισμικής δραστηριοποίησης και 
της επιμόρφωσης του τοπικού πληθυσμού. 

ε. Την ανάληψη επιχειρηματικών δραστηριοτήτων με 
την εκχώρηση από μέρους της κοινότητας έργων που η 
ίδια αδυνατεί για διαφόρους λόγους να φέρει εις πέρας 
αλλά και η ανάληψη μεμονωμένων δράσεων εκμεταλλευ¬ 
όμενη το πλήθος των αναγκών που υπάρχουν στην πε¬ 
ριοχή με στόχο πάντα το σεβασμό στο κοινωνικό σύνολο 
και το περιβάλλον. 

στ. Τη στήριξη και ποιοτική αναβάθμιση του τομέα του¬ 
ρισμού, η οποία μπορεί και πρέπει να επιτευχθεί: 

στ. α'. Μέσα από τη στενή συνεργασία με τους τουριστι¬ 
κούς επιχειρηματίες της περιοχής, τόσον για την επίλυση 
τρεχόντων προβλημάτων, όσο και για το σχεδιασμό και την 
ανάληψη πρωτοβουλιών που θα συμβάλλουν στην ποσο¬ 
τική και ποιοτική προσέλκυση τουριστών και προπάντων 
στη διατήρηση και βελτίωση του φυσικού περιβάλλοντος 
της περιοχής που απειλείται καθημερινά από αλόγιστες 
ενέργειες. 

στ. β'. Με την έκδοση διαφημιστικού φυλλαδίου όπου 
θα αναφέρονται τα ιστορικά και πολιτιστικά στοιχεία της 
περιοχής, η πλούσια παράδοση και φιλοξενία των κατοί¬ 
κων της και ακόμη πληροφορίες για τις παρεχόμενες υπη¬ 
ρεσίες στην ευρύτερη περιοχή, 
στ. γ'. Με η συνεργασία του πολιτιστικού Συλλόγου για 

τη διοργάνωση εκδηλώσεων (π.χ. τοπικές γιορτές και πα¬ 
νηγύρια) που θα προβάλλουν το λαϊκό πολιτισμό και πα¬ 
ράλληλα θα βοηθήσουν στη σύσφιξη των σχέσεων μεταξύ 
των κατοίκων. 

στ. δ’. Με τη διερεύνηση της δυνατότητας και την προ¬ 
σπάθεια δημιουργίας ήπιων μορφών τουρισμού (φυσιολα¬ 
τρικός, ιππουτουρισμός κ.λπ.) που λόγω της γεωγραφικής 
θέσης και των χαρακτηριστικών της περιοχής ευνοού¬ 
νται. 

5. Η επιχείρηση θα διοικείται από πενταμελές Διοικη¬ 
τικό Συμβούλιο το οποίο αποτελείται από: 

α. Τρεις (3) αιρετούς εκπροσώπους της Κοινότητας 
Χερσονήσου. 

β. Ένα (1) εκπρόσωπο Κοινωνικού Φορέα ή Συνεταιρι¬ 
σμού ή Πολιτιστικού Συλλόγου της περιοχής. 

γ. Ένα (1) κάτοικο της Κοινότητας Χερσονήσου που 
έχει πείρα και γνώσεις σχετικά με το αντικείμενο της επι¬ 
χείρησης. Στα μέλη του Δ.Σ. προστίθεται και εκπρόσωπος 
των εργαζομένων όταν η επιχείρηση απασχολεί πάνω από 
20 εργαζόμενους. 

6. Τα παραπάνω μέλη του Δ.Σ. της επιχείρησης μαζί με 
τους αναπληρωτές τους ορίζονται με απόφαση του Κοινο¬ 
τικού Συμβουλίου Χερσονήσου. 

7. Η θητεία των μελών του Δ.Σ. ακολουθεί την κοινοτική 
περίοδο. 

8. Η διάρκεια της επιχείρησης είναι 40 χρόνια. 

9. Η έδρα της επιχείρησης είναι η κοινότητα Χερσονή¬ 
σου. 

10. Η Κοινότητα Χερσονήσου διαθέτει στην επιχείρηση 
το χρηματικό ποσό των 10.000.000 δραχμών ως αρχικό 
κεφάλαιο. 

11. Πόροι της επιχείρησης είναι έσοδα από: 
α. Διαχείρηση κοινοτικών προγραμμάτων 

β. Έκδοση φυλλαδίων 
γ. Εκμετάλλευση παραλίας 
δ. Εκμετάλλευση πάρκινγκ 

ε. Είσπραξη τελών παρεπ/ντων και εκδιδομένων λογα¬ 
ριασμών 

στ. Έκδοση λογ/σμών ύδρευσης - άρδευσης 
ζ. Εκμετάλλευση αναψυκτηρίων 
η. Τουριστικό Γραφείο 
θ. Λαογραφικό Μουσείο και 
ι. Ανταλλακτήριο. 

12. Η επιχείρηση διαλύεται: 

α. Με απόφαση του Κοινοτικού Συμβουλίου Χερσονή¬ 
σου, με απόλυτη πλειοψηφία των μελών και απόφαση του 
Αναπληρωτή Περ/κού Διευθυντή. 

β. Όταν λήξει χωρίς να παραταθεί η διάρκεια της επιχεί¬ 
ρησης και 

γ. Σε περίπτωση πτώχευσης της επιχείρησης. 

13. Τη διάλυση της επιχείρησης ακολουθεί η εκκαθά¬ 
ριση εκτός από την περίπτωση της πτώχευσης. Η εκκαθά¬ 
ριση γίνεται από εκκαθαριστές που ορίζονται από το Κοι¬ 
νοτικό Συμβούλιο Χερσονήσου. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στην κοινότητα. 

14. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 


ριση, η εποπτεία της επιχείρισης διέπονται από τις δια¬ 
τάξεις των άρθρων 277-284,287, 291 και 304 του Δημοτ. 
και Κοινοτ. Κώδικα (Π.Δ. 410/95) και την αριθ. 25027/ 
9.4.1984 απόφαση του Υπ. Εσωτερικών (ΦΕΚ 244/ 
19.4.84 τ.Β’). 

15. Με την απόφαση προκαλείται δαπάνη εφάπαξ στον 
προϋπολογισμό της Κοινότητας Χερσονήσου οικ. έτους 
1996 ποσού δρχ. 10.000.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 19 Δεκεμβρίου 1996 
Ο Αναπλ. Περιφ. Δ/ντή 
ΝΙΚ. ΜΑΡΑΖΑΚΗΣ 

-♦- 

Αριθ. 213/248 (9) 

Συμπλήρωση της απόφασης που πάρθηκε στη 2477/ 
22.11.96 (Θ.3) συνεδρίαση σχετικά Με τα τιμολόγια 
πρόσβασης συνδρομητών μέσω του επιλεγόμενου τη¬ 
λεφωνικού δικτύου προς το δίκτυο της ΟΤΕ-ΝΕΤ ή άλ¬ 
λων παροχέων υπηρεσιών ΙΝΤΕΡΝΕΤ. 

ΤΟ Δ.Σ. ΤΟΥ ΟΤΕ 

(Συνεδρίαση 2487/17.12.1996, θέμα 8) 

Αφού έλαβε υπόψη α) την εισήγηση του Διευθύνοντα 
Συμβούλου β) την 213/2320/11.12.96 εισήγηση του Το¬ 
μέα Τιμολογιακών Μελετών γ) την απόφαση που πήρε στη 
2438/30.1.96 (Θ.2) συνεδρίασή του και δ) τιςδιατυπωθεί- 
σες κατά τη συζήτηση του θέματος απόψεις, αποφάσισε, 
ενέκρινε: 

1. Την προσθήκη νέας παραγράφου με αριθμό 44 στο 
Κεφάλαιο Α (Τηλεφωνία) της απόφασης που πήρε στη 
2477/22.11.96 (θ.3) συνεδρίασή του και δημοσιεύθηκε 
στο υπ' αριθ. 985/Β/30.10.1996 ΦΕΚ ως εξής: 

«44 Κλήσεις προς Παροχείς υπηρεσιών ΙηΙθπιβΙ με 
χρήση ενιαίου αριθμού σε όλη την επικράτεια. 

Η τιμολόγηση των κλήσεων προς Παροχείς υπηρεσιών 
ΙπΙθίτίθΐ, μέσω του επιλεγόμενου Τηλεφωνικού Δικτύου 
(Ρ8ΤΝ), με χρήση ενιαίου για όλη την επικράτεια ανά Πα- 
ροχέα αριθμού κλήσης, γίνεται ως κατωτέρω: 

44.1 Οι αστικές κλήσεις ανεξάρτητα από την τεχνολο¬ 
γία του Τε.Κ. καταγωγής τους (ψηφιακή - αναλογική), χρε¬ 
ώνονται με βάση τη χρονοχρέωση που κάθε φορά ισχύει 
για τις αστικές τηλεφωνικές συνδιαλέξεις των συνδρομη¬ 
τών των ψηφιακών κέντρων. 

44.2 Οι υπεραστικές κλήσεις, ανεξάρτητα από την από¬ 
σταση του Τε.Κ. καταγωγής τους, χρεώνονται με μία (1) 
Μονάδα Χρέωσης τηλεφωνικής συνδιάλεξης ανά 11,12 
δευτερόλεπτα». 

2. Τη δημοσίευση της παρούσας απόφασης στην Εφη¬ 
μερίδα της Κυβερνήσεως, σύμφωνα με τα οριζόμενα στο 
άρθρο Δεύτερο (Λοιπές ρυθμίσεις) του Ν. 2257/94 (ΦΕΚ 
197/Α/23.11.94). 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1996 
Ο Γραμματεάς 
του Διοικητικού Συμβουλίου 
Α. ΠΛΑΤΗΣ 

